[{"text_idx": "#000000", "text": "U\u0308heskoos valguse poole liikudes: vestlus vaimuliku ja hingehoidja Annika Laatsiga"}, {"text_idx": "#000004", "text": "Diakooniahaiglas ja lastehaiglas tegelen vahel otseselt praktiliste asjadega. Olen o\u0303ppinud lisaks vestlusele ku\u0308sima u\u0308ht va\u0308ga lihtsat ku\u0308simust, mis toimib ka siis, kui jutuajamisest asja ei saa: kas ma saan midagi teie heaks teha? Ja siis tuleb ootamatuid olukordi, na\u0308iteks, inimene ei teadnud, et ja\u0308a\u0308b pikalt haiglasse, ja tal ei olnud telefonilaadijat, ta ei saanud omastega suhelda. Mul oli telefonilaadija kaasas, see sobis. Ja asi oli lahenenud. See vo\u0303ib olla va\u0308ikene, aga sel hetkel ko\u0303ige olulisem asi, millel pole pealtna\u0308ha vaimuliku vo\u0303i hingehoidja to\u0308o\u0308ga midagi pistmist."}, {"text_idx": "#000005", "text": "K. A-T: U\u0308htpidi on oluline, et sa ei asetaks end hingehoidjana targema no\u0303uandja rolli, et sina tead vastuseid."}, {"text_idx": "#000008", "text": "A. L: Olen ses osas u\u0308sna alandlik. Inimene kannatab valu, tema on surija, vo\u0303i sureb tema laps. Mo\u0303tlen sageli, et mis on mul talle o\u0308elda \u2013 mis on need so\u0303nad, mis ei ko\u0303laks selles hetkes kui kohatult kumisev vaskno\u0303u vo\u0303i ko\u0303lisev kuljus. Seepa\u0308rast teen seda to\u0308o\u0308d alandliku palvemeelega, paludes, et Jumal ise annaks mulle tarkust ja mo\u0303istmist, suurt-suurt empaatiavo\u0303imet."}, {"text_idx": "#000011", "text": "Ma tegelikult ei tea, kas minust on abi. Aga vo\u0303ib-olla see ongi hea, siis ei hakka ma inimeste probleemidele u\u0308lalt alla vaatama ega targutama. La\u0308hen kohtumisele alandlikuna. Va\u0308ga suureks toeks on olnud u\u0308ks lause, mida u\u0308tles mulle Inglismaa so\u0303pruskoguduse o\u0303petaja Martin Booth u\u0308hel omavahelisel vestlusel, et iga kord, kui sa astud inimese juurde, u\u0308le uksla\u0308ve palatisse, siis tea seda, et Jeesus on juba seal, enne sind. Ma la\u0308hen sinna ruumi, na\u0308iteks va\u0308ikese va\u0308hihaige lapse ja tema pere juurde onkoloogiahaiglas, ja tean, et Jeesus on meiega. Tema tunneb seda last ja ta vanemaid, Tema armastab neid. See on Tema laps. Misjoniteoloogias on analoogseks Missio Dei mo\u0303te. Misjon pole enneko\u0303ike mitte kiriku aktsioon, vaid see on Jumala olemisviis. On suur ro\u0303o\u0303m, kui me selles Tema to\u0308o\u0308s osaleda saame."}, {"text_idx": "#000013", "text": "A. L: Seda ma mo\u0308o\u0308nan, et neljapa\u0308eva hommikul la\u0308hen lastehaiglasse mo\u0303tteisse vajunult ja palvetades. Need ei ole kerged teemad. Koguduse elus on igasuguseid hetki, on ro\u0303o\u0303mu ja kurbust, ja ro\u0303o\u0303mu on ikka rohkem. Arsti kutses on erinevaid lugusid, on kurbi lugusid, aga tervenemise lugusid on o\u0303nneks ikka rohkem. Arvestades mu nappi to\u0308o\u0308aega, kogunevad mulle kui hingehoidjale aga valdavalt ikka raskemad lood."}, {"text_idx": "#000015", "text": "K. A-T: Mis toimub hingehoidja ja abivajaja vahel, kuidas suhtlemine kulgeb, millised on teie vestlusteemad?"}, {"text_idx": "#000017", "text": "K. A-T: Kui te ra\u0308a\u0308gite, kas sina suunad vestlust, aitad inimesel ma\u0308lestusi vallandada?"}, {"text_idx": "#000018", "text": "A. L: Jah, olen nagu a\u0308mmaemand."}, {"text_idx": "#000019", "text": "K. A-T: See on inimesega koosmo\u0303tlemine, koosra\u0308a\u0308kimine, u\u0308hine teekond oma elu mo\u0303testamisel, ka teadvustamisel. Va\u0308ga sarnane protsess toimub ju psu\u0308hhoanalu\u0308u\u0308sis, kus analu\u0308u\u0308tik aitab inimesel teadvustada ra\u0308a\u0308kimise kaudu oma la\u0308bielatud traumaatilisi konflikte, valusid, hirme, neist vabanemine toimub ra\u0308a\u0308kimise kaudu, teadvustamise teel. Patsient ra\u0308a\u0308gib, jutustab oma u\u0308leelamistest, tahtmistest ja tunnetest. Arst kuulab, pu\u0308u\u0308ab patsiendi mo\u0303tteka\u0308ike suunata, selgitab ja ja\u0308lgib patsiendi reaktsioone. Sel teel toimub teadvustamisprotsess, vabanemine, seega ka ravimine. Niisiis, just ra\u0308a\u0308kides toimub paranemine."}, {"text_idx": "#000020", "text": "A. L: Jah, mingi sarnasus on kindlasti. Selle po\u0303hjal, mida inimene ra\u0308a\u0308gib, o\u0303pin ma teda tundma. Eks psu\u0308hhoanalu\u0308u\u0308tikud on ikka ka kiriku aastatuhandete pikkusest hingehoidlikust praktikast midagi o\u0303ppinud."}, {"text_idx": "#000022", "text": "A. L: Selle po\u0303hjal, mis inimeses on ja mida ta mulle ra\u0308a\u0308gib, saan ma temaga koos minna Jumala poole. Valguse poole, lootuse poole. Jumala poole, isegi kui ma ei kasuta so\u0303na Jumal. See so\u0303ltub sellest, mida see so\u0303na inimese jaoks ta\u0308hendab, milline on tema mo\u0303ttemaailm. Mo\u0303nikord on see mo\u0303iste koormatud eelarvamustega, ja surivoodil ei jo\u0303ua ega ko\u0303lbagi hakata leerikursust pidama. Ja sellele vaatamata tahan neil u\u0308u\u0308rikestel hetkedel, mis meile antud, minna koos temaga valguse, armu ja rahu poole \u2013 Tema poole, kes on Jumal."}, {"text_idx": "#000023", "text": "K. A-T: Siin on radikaalne erinevus hingehoidliku ra\u0308a\u0308kimise ja psu\u0308hhoanalu\u0308u\u0308tilise seansi, psu\u0308hholoogilise no\u0303ustamise vahel."}, {"text_idx": "#000029", "text": "A. L: So\u0303nastamine on va\u0308ga ta\u0308htis. Ja sellepa\u0308rast ma pean aega varuma, inimest kuulama, et tema so\u0303nu, tema mo\u0303tteid ja kujundeid ma\u0308rgata. Vahel haaran kinni kasvo\u0303i mo\u0303nest lihtsast ka\u0308ibeva\u0308ljendist, mida inimene lausub, na\u0308iteks, et Jumal aidaku. Ja kui mul on tema so\u0303nad, siis saan neid kasutada sillana, ko\u0303neleda tema keeles ja olla tema jaoks mo\u0303istetav ka siis, kui ko\u0303nelen midagi sootuks uut ja ootamatut."}, {"text_idx": "#000031", "text": "Kui Jesaja kuuleb Jumala ha\u0308a\u0308lt ku\u0308simas, keda la\u0308kitada, u\u0308tleb Jesaja: \u201eVaata siin ma olen, la\u0308kita mind.\u201c No\u0303nda ma siis palungi Jumalat: \u201eKui sul on minuga midagi peale hakata, siis kasuta mind.\u201c"}, {"text_idx": "#000034", "text": "Kuulutus meile ja kuulutus neile (nr 91/ 6.9.2013)Euroopa reformatsioonilinnad nu\u0308u\u0308d koos leheku\u0308ljel luterlikud ja reformeeritud kristlased su\u0308vendavad koosto\u0308o\u0308dEestist, o\u0303igusest ja o\u0303iglusest. Dialoog o\u0303iguskantsleriga.U\u0308likoolid ja usupuhastusTa\u0308henduste avamine (nr 433/ 27.3.2020)Kirikukogu kevadine istungVa\u0308givald Jumala nimel: Allahi so\u0303dalaste dz\u030cihaad O\u0303htumaade vastu"}, {"text_idx": "#000037", "text": "Teoloogiline haridus ja teadus Eestis"}, {"text_idx": "#000042", "text": "Avaldatud materjalide o\u0303igused kuuluvad toimetusele ja autoritele. Ajakirja ja toimetuse kohta vt siit; kontakt: toimetus[a\u0308t]kjt.ee"}]